
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1893 

19 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης Προέδρου, Αντιπροέδρου, 
μελών και Γραμματέα του Δ.Σ. του Οργανισμού 

Βιομηχανικής Ιδιοκτησίας (ΟΒΙ). 1 

Αναπροσαρμογή χρηματικού ποσού ως εξόδων κίνη¬ 
σης υπαλλήλων του ΟΑΕΔ. 2 

Σύσταση ελεγκτικής ομάδας για τη διενέργεια ελέγ¬ 
χου στο Περιφερειακό Επιχειρησιακό Πρόγραμμα 

Θεσσαλίας. 3 

Καθορισμός ωραρίου εργασίας των υπαλλήλων του 
Οργανισμού Διαχείρισης Δημοσίου Χρέους 

(Ο.Δ.ΔΗ.Χ.). 4 

Καθιέρωση υπερωριακής εργασίας, με αμοιβή, πέραν 
του κανονικού ωραρίου, για είκοσι (20) υπαλλή¬ 
λους της Διεύθυνσης Τοπικής Αυτοδιοίκησης και 
Διοίκησης Ν. Σερρών, της Περιφέρειας Κεντρικής 
Μακεδονίας, από 1.11.2003 έως 31.12.2003. 5 


Καθορισμός αποζημίωσης Συντονιστή, μελών και 
γραμματέα της Ομάδας Διοίκησης Έργου για την 
υποστήριξη και προώθηση των έργων της Ανεξάρ¬ 
τητης Αρχής «Συνήγορος του Πολίτη» στο πλαίσιο 
του Επιχειρησιακού Προγράμματος «Κοινωνία της 


Πληροφορίας». 6 

Ανάκληση απόφασης έναρξης λειτουργίας Κέντρων 
Εξυπηρέτησης Πολιτών (Κ.Ε.Π.)». 7 


Καθορισμός αμοιβής των μελών ομάδας εργασίας για 
το ειδικό έργο της σύνταξης Προεδρικού Διατάγμα¬ 
τος που αφορά στα θέματα σχετικά με τα πτυχία των 
μελετητών του Νόμου 3164/2003 περί «Μητρώων 


Μελετητών, ανάθεση και εκπόνηση μελετών και πα¬ 
ροχή συναφών υπηρεσιών και άλλες διατάξεις». ... 8 

Τροποποίηση διατάξεων του άρθρου 41 του καταστα¬ 
τικού του Ταμείου Ασφαλίσεως Ξενοδοχοϋπαλλή- 
λων. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόφαση Αριθ. οικ. 2/ 
63681 /0022 του Υφυπουργού Οικονομίας και Οικο¬ 


νομικών. 10 

Διόρθωση σφάλματος στην 170260 κοινή απόφαση 
των Υφυπουργών Δικαιοσύνης και Δημόσιας Τά¬ 
ξης. 11 


Διόρθωση σφάλματος στην απόφαση Σύσταση - Συ¬ 
γκρότηση ομάδας Διαχείρισης έργου (ΟΔΕ) για την 
ενιαιοποίηση εντύπου του πολίτη στο Υπουργείο 
Εμπορικής Ναυτιλίας. 12 


ΑΠΟΦΑΣΕΙ Σ 

Αριθ. 2/65981/0022 (1) 

Καθορισμός αποζημίωσης Προέδρου, Αντιπροέδρου, με¬ 
λών και Γ ραμματέα του Δ.Σ. του Οργανισμού Βιομη¬ 
χανικής Ιδιοκτησίας (ΟΒΙ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΝΑΠΤΥΞΗΣ 

Έχοντας υπόψη: 

1. Τις διατάξεις του Νόμου 1558/85 «Κυβερνητικά Όρ¬ 
γανα» (ΦΕΚ 137/τ.Α'). 

2. Τις διατάξεις του άρθρου 2 παρ. 5 και 6 του Νόμου 
1733/1987 «Μεταφορά τεχνολογίας, εφευρέσεις, τεχνο¬ 
λογική καινοτομία και σύσταση Επιτροπής Ατομικής 
Ενέργειας» (ΦΕΚ 171/τ.Α'). 

3. Την 10912/ΕΦΑ/2333 της 29ης Σεπτεμβρίου 1997 
απόφαση της Υπουργού Ανάπτυξης «Περί διορισμού του 
Διοικητικού Συμβουλίου του ΟΒΙ» (ΦΕΚ 890/τ.Β'). 

4. Το Προεδρικό Διάταγμα 232 της 14ης Ιουλίου 1992 
«Έξοδος του Οργανισμού Βιομηχανικής Ιδιοκτησίας 
(ΟΒΙ) από το δημόσιο τομέα» (ΦΕΚ 120/τ.Α'). 

5. Τιςδιατάξειςτηςπαρ. 2του άρθρου 15του Ν. 2227/94 
σε συνδυασμό με τις διατάξεις της παρ. 2 του άρθρου 5 
του Ν. 2303/95. 

6. Την 2024069/4089/0022/17.5.1996 κοινή απόφαση 
των Υπουργών Οικονομικών και Ανάπτυξης «Καθορισμός 
αποζημίωσης Προέδρου, Αντιπροέδρου, μελών και Γραμ- 
ματέας του Δ.Σ. του Οργανισμού Βιομηχανικής Ιδιοκτη¬ 
σίας (Ο.Β.Ι.)» (ΦΕΚ370/τ.Β'). 

7. Την ανάγκη προσαρμογής των αποζημιώσεων του 
Προέδρου, Αντιπροέδρου, των μελών και της Γραμματέ- 
αςτουΔ.Σ.τουΟΒΙστα επιβαλλόμενα έκτων γενικότερων 
συνθηκών επίπεδα. 

8. Το γεγονός ότι, από την απόφαση αυτή προκαλείται 
δαπάνη η οποία ανέρχεται στο ποσό κατ’ ανώτατο όριο 

των 19.200 € και θα αντιμετωπισθεί από τον κωδικό 61.01 
του προϋπολογισμού του ΟΒΙ με τίτλο «Αμοιβές και έξο¬ 
δα μελών Δ.Σ. και λοιπές αμοιβές, αποφασίζουμε: 

Καθορίζουμε την κατά συνεδρίαση αποζημίωση του 
Προέδρου, Αντιπροέδρου, των μελών και της Γραμματέ- 
αςτου Διοικητικού Συμβουλίου του ΟΒΙ ως εξής: 

Για τον Πρόεδρο Δ.Σ. 120 €. 

Για τον Αντιπρόεδρο και τα μέλη του Δ.Σ. 100 €. 

Για την Γραμματέα του Δ.Σ. 80 €. 

Ο αριθμός των κατά μήνα συνεδριάσεων δεν μπορεί να 
υπερβαίνει τις τέσσερις (4). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΣ ΦΑΡΜΑΚΗΣ Α. ΤΣΟΧΑΤΖΟΠΟΥΛΟΣ 
-♦- 

Αριθ. 2/61017/0022 (2) 

Αναπροσαρμογή χρηματικού ποσού ως εξόδων κίνησης 
υπαλλήλων του ΟΑΕΔ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α/26.7.85). 

β) Του Π.Δ. 368/89 «Οργανισμός Υπουργείου Εργα¬ 
σίας» (ΦΕΚ 163/Α/89), όπως τροποποιήθηκε και συμπλη¬ 
ρώθηκε με το Π.Δ. 436/91 (ΦΕΚ 159/Α/91) και το Π.Δ. 
293/92 (ΦΕΚ 149/Α/92). 

γ) Του Ν.Δ. 212/69 «Οργανώσεως και Διοικήσεως του 
Οργανισμού Απασχολήσεως Εργατικού Δυναμικού» (ΦΕΚ 
112/Α/69) όπως τροποποιήθηκε από το Ν. 3144/2003. 

δ) Του Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας» (ΦΕΚ 40/Α/93). 

ε) Τηςπαρ. 2του άρθρου 13του Ν. 1346/83 «Τροποποί¬ 
ηση και συμπλήρωση διατάξεων της Εργατικής Νομοθε¬ 
σίας και ρύθμιση διαφόρων θεμάτων (ΦΕΚ 46/Α/83) όπως 
συμπληρώθηκε με το άρθρο 29 του Ν. 1836/89 «Προώθη¬ 
ση της απασχόλησης καιτης επαγγελματικής κατάρτισης 
και άλλες διατάξεις» (ΦΕΚ 79/Α/89) το οποίο αντικατα- 
στάθηκε μετηνπαρ. 11 του άρθρου 12του Ν. 3114/2003. 

στ) Του άρθρου 40 του Ν. 849/78 «Περί παροχής κινή¬ 
τρων δια την ενίσχυση της περιφερειακής και οικονομικής 
αναπτύξεως της χώρας» (ΦΕΚ 232/Α/78). 

ζ) Του άρθρου 18παρ. 5του Ν. 2224/94«Ρύθμιση θεμά¬ 
των εργασίας, συνδικαλιστικών δικαιωμάτων κ.λπ.». 

η) Του Β.Δ. 410/71 «Περί της ταμιακής και λογιστικής 
διαχειρίσεως του Οργανισμού Απασχόλησης Εργατικού 
Δυναμικού» (ΦΕΚ 124/Α/71). 

θ) Του Π.Δ. 314/25.8.87 (ΦΕΚ 149/Α/87) τροποποίηση 
Π.Δ. 1022/77 «Περί εξαιρέσεως του Οργανισμού Απα¬ 
σχολήσεως Εργατικού Δυναμικού (ΟΑΕΔ) εκ της εφαρ¬ 
μογής των διατάξεων του Ν.Δ. 496/74. 

ι) Του Β.Δ. 406/71 (ΦΕΚ 123/Α/21.6.71) «Περί Οργανώ- 
σεως, Συγκροτήσεως καιΛειτουργίαςτωνΥπηρεσιώντου 
ΟΑΕΔ». 


ια) Του Β.Δ. 404/71 (ΦΕΚ 123/Α/21.6.71) «Περί καθορι¬ 
σμού των τακτικών θέσεων.του προσωπικού του ΟΑ¬ 

ΕΔ». 

ιβ) Του άρθρου 27 του Ν. 2081/92 (ΦΕΚ 154/Α/92) με το 
οποίο προστέθηκε νέο άρθρο, το άρθρο 29Α στο Ν. 
1558/85 και αντικαταστάθηκε το πρώτο εδάφιο τηςπαρ. 2 
με την παρ. 2 του άρθρου 1 του Ν. 2469/97 (ΦΕΚ 
38/Α/14.3.97). 

2. Την 163403/22.9.93 κοινή υπουργική απόφαση. 

3. Τα Β122965/12.9.2003 και Β124184/25.9.2003 έγγρα¬ 
φα του ΟΑΕΔ. 

4. Το γεγονός ότι από την απόφαση αυτή προκαλείται 
επιπλέον δαπάνη σε βάρος του προϋπολογισμού του ΟΑ¬ 
ΕΔ ύψους 285.516 ευρώ περίπου για το τρέχον οικονομι¬ 
κό έτος και 856.550 ευρώ για καθένα από τα επόμενα πέ¬ 
ντε (5) τουλάχιστον οικονομικά έτη. 

5. Η ανωτέρω δαπάνη θα καλυφθεί: 

Α) για το οικονομικό έτος 2003 από την πίστωση που 
έχει προβλεφθεί στον ΚΑΕ 0712 «Οδοιπορικά έξοδα 
υπαλλήλων» του Προϋπολογισμού του ΟΑΕΔ ύψους 
3.000.000,00 ευρώ. 

Β) Γ ια τα επόμενα πέντε (5) τουλάχιστον οικονομικά έτη 
από τα ίδια έσοδα του ΟΑΕΔ και από την πίστωση που θα 
προβλεφθεί στον ΚΑΕ 0712 «Οδοιπορικό έξοδα υπαλλή¬ 
λων» του προϋπολογισμού του ΟΑΕΔ. 

6. Την 1065956/863/Α0006/15.7.2003 «κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονο¬ 
μίας και Οικονομικών», αποφασίζουμε: 

1. Καθορίζουμε χρηματικό ποσό 111,52 ευρώ, ως έξοδα 
κίνησης, στους τακτικούς και με σύμβαση εργασίας αορί¬ 
στου χρόνου υπαλλήλουςτου ΟΑΕΔ όλωντων κλάδων και 
ειδικοτήτων των κατηγοριών ΠΕ, ΤΕ, ΔΕ, και στους υπη- 
ρετούντες με έμμισθη εντολή Νομικό Σύμβουλο και δικη- 
γόρουςτου Οργανισμού για τη μελέτη, κατάρτιση, εφαρ¬ 
μογή, έλεγχο και υποστήριξη των προγραμμάτων Επαγ¬ 
γελματικής Κατάρτισης, Απασχόλησης καθώς και 
Ασφάλισης της Ανεργίας, που εκτελούνταιαπότον ΟΑΕΔ 
και επιχορηγούνται από τα διορθωτικά ταμεία της Ευρω¬ 
παϊκής Ένωσης. 

2. Η ισχύς της παρούσας θα αρχίσει από 1.9.2003. 

3. Η163403/22.9.93 κοινή υπουργική απόφαση καταργείται. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 8 Δεκεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ ΔΗΜ. ΡΕΠΠΑΣ 

-♦- 

Αριθ. 1502/0051 (3) 

Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα Θεσσα¬ 
λίας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251/τ.Α7 2000). 

2. Την 1065956/863/0006Α/15.7.2003 απόφαση για την 
ανάθεση αρμοδιοτήτων του Υπουργού Οικονομικών 
στους Υφυπουργούς (ΦΕΚ 985/Β/16.7.2003). 

3. Την 2/27040/0022/31 .7.2003 απόφαση του Υπουρ¬ 
γού Οικονομίας και Οικονομικών «Καθορισμός αποζημίω¬ 
σης των μελών των ελεγκτικών ομάδων του άρθρου 17 
(παρ. 6 και 7) τον Ν. 2860/2000». 

4. Την 3192/20.1.2003 απόφαση του Υφυπουργού Οικο¬ 
νομίας και Οικονομικών για την έγκριση του ετήσιου προ¬ 
γράμματος τεχνικής βοήθειας της Ε.Δ.Ε.Λ. 

5. Την 2/7240/0022/12.3.2003 απόφαση του Υπουργού 
Οικονομίας και Οικονομικών «Καθορισμός του ύψους της 
εκτός έδρας αποζημίωσης και των εξόδων μετακίνησης 
μελών των ελεγκτικών ομάδων του άρθρου 17 (παρ. 6) 
του Ν. 2860/2000». 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου για το έτος 2003. 

7. Την ανάγκη διενέργειας ουσιαστικού ελέγχου στο 
Περιφερειακό Επιχειρησιακό Πρόγραμμα Θεσσαλίας, σε 
ενέργειες του Ε.Τ.Π.Α, στο πλαίσιο ελέγχου των προ¬ 
γραμμάτων του Γ Κ.Π.Σ. 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1200 ευρώ για την αμοιβή των 
ελεγκτών, η οποία βαρύνει τον ΚΑΕ 0515 του φορέα 140 
του Υπουργείου Οικονομικών, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στην πράξη «26ο ΔΗΜΟΤΙΚΟ ΣΧΟ¬ 
ΛΕΙΟ ΤΡΙΚΑΛΩΝ», υποέργο 1, που υλοποιείται από την 
Νομαρχιακή Αυτοδιοίκηση Τρικάλων. 

2. Μέλη της Ελεγκτικής ομάδας ορίζονται οι εξής: 

• Άννα Μαργαριτοπούλου, πολιτικός μηχανικός, υπάλ¬ 
ληλος της 51ης Δ/νσης Προγραμματισμού και Ελέγχων 
του ΓΛΚ, ως συντονίστριατης ομάδας ελέγχου, 

• Φιλίτσα Ζήση, υπάλληλος της 51ης Δ/νσης Προγραμ¬ 
ματισμού και Ελέγχων του ΓΛΚ 

• Τσεκούρα Κυριακή, υπάλληλος της ΥΔΕ Ν. Λαρίσης 

3. Ο έλεγχος θα διενεργηθεί κατά το χρονικό διάστημα 
από 17.12.2003 έως και 24.12.2003, σύμφωνα με το πα¬ 
ρακάτω χρονοδιάγραμμα: 

- Την 18.12.2003 στην έδρα της Ειδικής Υπηρεσίας Δια¬ 
χείρισης του Περιφερειακού Επιχειρησιακού Προγράμ¬ 
ματος Θεσσαλίας, επίτης οδού Σωκράτους 111, στην Λά¬ 
ρισα. 

- Από 19.12.2003 έως και 23.12.2003 στην έδρα της Νο¬ 
μαρχιακής Αυτοδιοίκησης Τρικάλων, επίτης οδού Β. Τσι- 
τσάνη 31, στα Τρίκαλα όπου θα πραγματοποιηθεί και επί¬ 
σκεψη στο φυσικό αντικείμενο της πράξης. 

Για τις μετακινήσεις της ελεγκτικής ομάδας θα χρησι¬ 
μοποιηθεί Ι.Χ. αυτοκίνητο ή συγκοινωνία με τρένο/λεω¬ 
φορείο. 

4. Έργο της Ελεγκτικής Ομάδας ειδικότερα είναι: 

• η διαπίστωση της πορείας υλοποίησης της πράξης, 
σύμφωνα με τις εθνικές και κοινοτικές διατάξεις, 

• η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• η επιτόπια εξακρίβωση της υλοποίησης του φυσικού 
αντικειμένου της πράξης. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, το αργότερο εντός τριών μη¬ 
νών από την περαίωση του ελέγχου, σύμφωνα με την πα¬ 
ράγραφο 1 του άρθρου 1, της 907/052/2.7.2003 κοινής 
υπουργικής απόφασης. 


6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 3 του 
προοιμίου της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2003 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 2/64273/0094 (4) 

Καθορισμός ωραρίου εργασίας των υπαλλήλων του Ορ¬ 
γανισμού Διαχείρισης Δημοσίου Χρέους (Ο.Δ.ΔΗ.Χ.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 6 του άρθρου 1 του Ν. 1157/81 «Περίκυρώ- 
σεως της από 29.12.1980 Πράξεως Νομοθετικού περιε¬ 
χομένου του Προέδρου της Δημοκρατίας, «περίκαθιερώ- 
σεως πενθημέρου εβδομάδας εργασίας των δημοσίων εν 
γένει υπηρεσιών και ρυθμίσεως συναφών θεμάτων και 
τροποποιήσεως διατάξεων ταύτης» (ΦΕΚ 126 Α'), 

β) του Ν. 2628/98 «Σύσταση νομικού προσώπου δημο¬ 
σίου δικαίου με την επωνυμία «Οργανισμός Διαχείρισης 
Δημοσίου Χρέους (Ο.Δ.ΔΗ.Χ.) και άλλες διατάξεις» (ΦΕΚ 
151 Α'), όπως τροποποιήθηκε με την 2/48532/0094/ 
16.9.2002 (ΦΕΚ 1224 Β') απόφαση του Υπουργού Οικονο¬ 
μίας και Οικονομικών, 

γ) του άρθρου 29Ατου Ν. 1558/85 (ΦΕΚ 137 Α'), όπως 
προστέθηκε με το άρθρο 27 του Ν. 2081/92 (ΦΕΚ 154 Α') 
και αντικαταστάθηκε με την παρ. 2α του άρθρου 1 του Ν. 
2469/97 (ΦΕΚ38 Α'), 

δ) του Π. Δ/τος 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57 Α'). 

2. Τη ΔΙΑΔΠ/Γ2γ/19220/14.11.2003 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης «Μεταβίβαση αρμοδιότητας στον Υφυπουργό 
Οικονομίας και Οικονομικών για τον καθορισμό ωραρίου 
εργασίας των υπαλλήλων του Οργανισμού Διαχείρισης 
Δημοσίου Χρέους (Ο.Δ.ΔΗ.Χ.)». 

3. Το απόσπασμα πρακτικού της 72/29.1.2003 συνε¬ 
δρίασης του Διοικητικού Συμβουλίου του Ο.Δ.ΔΗ.Χ., σχε¬ 
τικά με την ανάγκη καθιέρωσης διαφορετικών ωρών προ¬ 
σέλευσης - αποχώρησης των υπαλλήλων του Ο.Δ.ΔΗ.Χ. 
από τις προβλεπόμενες για τους υπαλλήλους των Δημο¬ 
σίων Υπηρεσιών και των Ν.Π.Δ.Δ., λόγω της ιδιαιτερότη¬ 
τας της φύσεως του αντικειμένου του Οργανισμού. 

4. Το 890/21.7.2003 έγγραφο του Ο.Δ.ΔΗ.Χ. 

5. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 985 Α'). 

6. Το γεγονός ότι από τις διατάξεις της απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, ούτε σε βάρος του προϋπολογισμού του 
Ο.Δ.ΔΗ.Χ., αποφασίζουμε: 

Καθιερώνεται το ωράριο εργασίας των υπαλλήλων του 
Οργανισμού Διαχείρισης Δημοσίου Χρέους (Ο.Δ.ΔΗ.Χ.) 
ως εξής: 

- Για το Διοικητικό προσωπικό: 08.00 (08.30) - 15.30 
(16.00) (ελαστική ώρα προσέλευσης - αποχώρησης κατά 
μισή ώρα). 

Για το Ειδικό επιστημονικό προσωπικό: 09.00 (09.30) - 
16.30 (17.00) (ελαστική ώρα προσέλευσης - αποχώρησης 
κατά μισή ώρα). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2003 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 2/66531/0022 (5) 

Καθιέρωση υπερωριακής εργασίας, με αμοιβή, πέραν 
του κανονικού ωραρίου, για είκοσι (20) υπαλλήλους 
της Διεύθυνσης Τοπικής Αυτοδιοίκησης και Διοίκησης 
Ν. Σερρών, της Περιφέρειας Κεντρικής Μακεδονίας, 
από 1.11.2003 έως 31.12.2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του αρ. 18 του Ν. 2470/1997 «Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις» όπως αυτό αντικαταστά- 
θηκεαπότο αρ. 15 του Ν. 2592/1998. 

2. Τιςδιατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107/Α/ 
30.5.97). 

3. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά όργανα που προστέθηκε με το 
άρθρο 27του Ν. 2081/92 και αντικαταστάθηκε μετηνπαρ. 
2ατου αρ. 1 του Ν. 2469/97. 

4. Τις 2030771/4262/0022/24.4.1997, 2090440/12741/ 

0022/23.12.1997, 2022941/2297/0022/7.4.1998 και 

2050742/5390/0022/28.7.1998 και 2/8803/0022/8.2.99 
εγκυκλίους του Γενικού Λογιστηρίου του Κράτους. 

5. Την ανάγκη απασχόλησης είκοσι (20) υπαλλήλωντης 
Διεύθυνσης Τοπικής Αυτοδιοίκησης και Διοίκησης Ν. 
Σερρών, της Περιφέρειας Κεντρικής Μακεδονίας και πέ¬ 
ραν του κανονικού ωραρίου, για το β' εξάμηνο του 2003, 
κατά τις απογευματινές ώρες των εργάσιμων ημερών 
Δευτέρα έως Παρασκευή και μέχρι την 22η ώρα, για την 
αντιμετώπιση έκτακτων και αυξημένων υπηρεσιακών ανα¬ 
γκών, που προέκυψαν από την ανάγκη έκδοσης των καρ¬ 
τών ανανέωσης αδειών παραμονής αλλοδαπών, εντός 
συγκεκριμένης προθεσμίας. 

6. Την ύπαρξη εγγεγραμμένης πίστωσης για το σκοπό 
αυτό ύψους σαράντα χιλιάδων (40.000) ευρώ στον ΚΑΕ 
0511 του φορέα 061 του προϋπολογισμού της Διεύθυν¬ 
σης Τοπικής Αυτοδιοίκησης και Διοίκησης Ν.Σερρών, της 
Περιφέρειας Κεντρικής Μακεδονίας σε βάρος της οποίας 
προκαλείται δαπάνη ίση περίπου με οκτώ χιλιάδες εκατόν 
τριάντα επτά ευρώ (8.137) € περίπου. 

7. Την 2/80345/0004/8.11.99 (ΦΕΚ 2040/Β/19.11.99) κοι¬ 
νή Υπουργική απόφαση για μεταβίβαση εξουσίας υπο¬ 
γραφής σύμφωνα με το άρθρο 7 του Ν. 1943/91, αποφα¬ 
σίζουμε: 


Καθιερώνουμε υπερωριακή εργασία με αμοιβή, πέραν 
του κανονικού ωραρίου, από 1.11.2003 έως 31.12.2003 
κατά τις απογευματινές ώρες των εργάσιμων ημερών 
Δευτέρα έως Παρασκευή και μέχρι την 22η ώρα, για είκο¬ 
σι (20) υπαλλήλους της Διεύθυνσης Τοπικής Αυτοδιοίκη¬ 
σης και Διοίκησης Ν. Σερρών ως εξής ; 

Απογευματινή εργασία από Δευτέ¬ 
ρα έως Παρασκευή 

Για έξι (6) υπαλλήλους ΠΕ Μέχρι 600 ώρες συνολικά για 

όλους τους υπαλλήλους 

Για έναν (1) υπάλληλο ΤΕ Μέχρι 100 ώρες 

Γιαδώδεκα(12)υπαλλήλουςΔΕ Μέχρι 1.200 ώρες συνολικά για 

όλους τους υπαλλήλους 

Για έναν (1) υπάλληλο ΥΕ Μέχρι 100 ώρες 

Η απόφαση αυτή που ισχύει ένα (1) μήνα πριν από τη δη¬ 
μοσίευσή της να δημοσιευθεί στην Εφημερίδα της Κυ¬ 
βερνήσεως. 

Αθήνα, 12 Δεκεμβρίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Εσωτερικών, Δημόσιας Διοίκησης, 

Οικονομίας και Οικονομικών και Αποκέντρωσης 
ΙΩΑΝΝΗΣ ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 

-♦- 

Αριθ. 2/64403/0022 (6) 

Καθορισμός αποζημίωσης Συντονιστή, μελών και γραμ¬ 
ματέα της Ομάδας Διοίκησης Έργου για την υποστή¬ 
ριξη και προώθηση των έργωντης Ανεξάρτητης Αρχής 
«Συνήγορος του Πολίτη» στο πλαίσιο του Επιχειρησια¬ 
κού Προγράμματος «Κοινωνία της Πληροφορίας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη : 

1. Τις διατάξεις: 

Α) της παρ. 18 του άρθρου 18 του Ν. 2503/1997 (ΦΕΚ 
107/Α/30.5.1997) «Διοίκηση, οργάνωση, στελέχωση της 
Περιφέρειας κ.λπ.». 

Β) Του άρθρου 40 του Ν. 849/1978 (ΦΕΚ 232/Α/1978), 
όπως τροποποιήθηκε με το άρθρο 3 του Ν. 2129/1993 
«Αύξηση συντάξεων κ.ά. διατάξεις». 

Γ) Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985, 
όπως τελικά αντικαταστάθηκε με το άρθρο 1 του Ν. 
2469/1997 (ΦΕΚ 38/Α/14.3.1997) «Περιορισμός και βελ¬ 
τίωση της αποτελεσματικότητας των κρατικών δαπανών 
κ.α. διατάξεις». 

Δ) Του Ν. 2477/1997 (ΦΕΚ59/Α'/18.4.1997) «Συνήγορος 
του Πολίτη κ.λπ.». 

Ε) Του Ν. 3051/2002 (ΦΕΚ 220/Α720.9.2002) «Συνταγ¬ 
ματικά κατοχυρωμένες ανεξάρτητες αρχές κ.λπ.». 

Στ) Του Ν. 3094/03 (ΦΕΚ 10/Α/22.1.2003) «Συνήγορος 
του Πολίτη» και άλλες διατάξεις. 

Ζ) Την 4383/5.11.2003 απόφαση του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Συγκρό¬ 
τηση και ορισμός μελών Ομάδας Διοίκησης Έργου στην 
Ανεξάρτητη Αρχή «Συνήγορος του Πολίτη» για την υπο- 

στήριξη και προώθηση των έργων της Αρχής στο πλαίσιο 
του Επιχειρησιακού Προγράμματος «Κοινωνίας της Πλη¬ 
ροφορίας» (ΦΕΚ 1673/Β/13.11.2003). 

2. Την 2/80345/0004/8.11.1999 (ΦΕΚ 2040/τ.Β'/ 
19.11.99) κοινή υπουργική απόφαση περί μεταβίβασης 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91. 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού συνολικού ύψους περίπου δώδεκα χιλιά¬ 
δων (12.000) ευρώ, που θα καλυφθεί από τις πιστώσεις 
του Φ. 07.610 ΚΑΕ 0515γιαταέτη 2003 και 2004, αποφα¬ 
σίζουμε: 

1. Καθορίζουμε, κατά παρέκκλιση των διατάξεωντου Ν. 
2470/1997, αποζημίωση για το Συντονιστή, τα μέλη και το 
γραμματέα της Ομάδας Διοίκησης Έργου της Ανεξάρτη¬ 
της Αρχής «Συνήγορος του Πολίτη» για την υποστήριξη 
και προώθηση των έργων της Αρχής στο πλαίσιο του Επι¬ 
χειρησιακού Προγράμματος «Κοινωνία της Πληροφο¬ 
ρίας», η οποία θα καταβληθεί σε δύο φάσεις, ως ακολού¬ 
θως: 

Α' Φάση : Με την ολοκλήρωση και παράδοση των αντι¬ 
κειμένων (α) και (β), όπως αυτά αναλυτικά περιγράφονται 
στην 4383/5.11.2003 απόφαση του Υπουργού Εσωτερι¬ 
κών, Δημ. Διοίκησης και Αποκέντρωσης και συγκεκριμέ¬ 
να: 

(α) ανάλυση, τεκμηρίωση και εναρμόνιση του προτεινό- 
μενου Ολοκληρωμένου Πληροφοριακού Συστήματος 
στο πλαίσιο του Προγράμματος της Κοινωνίας της Πλη¬ 
ροφορίας με κύριο στόχο την εκμετάλλευση των νέων τε¬ 
χνολογιών Πληροφορικής και Επικοινωνιών για την εξυ¬ 
πηρέτηση του πολίτη. 

(β) προσδιορισμός και περιγραφή των απαιτήσεων, κα¬ 
ταβάλλονται ποσά, κατά περίπτωση, ως εξής: 

Συντονιστής 800 ευρώ 

Μέλος 600 ευρώ 

Γ ραμματέας 400 ευρώ 

Β' φάση : Με την ολοκλήρωση και παράδοση των αντι¬ 
κειμένων (γ) και (δ), όπως αυτά περιγράφονται στην ίδια 
απόφαση και συγκεκριμένα: 

(γ) προώθηση και παρακολούθηση των διαδικασιώντης 
δημόσιας διαβούλευσης. 

(δ) συνεργασία με την ανάδοχο εταιρεία στο πλαίσιο 
της υλοποίησης του έργου για τη βέλτιστη προσαρμο¬ 
στικότητα των προγραμμάτων, σύμφωνα με τις απαιτή¬ 
σεις και τον αρχικό σχεδίασμά, καταβάλλονται αντίστοι¬ 
χα με την ολοκλήρωση της Α' Φάσης ποσά, κατά περί¬ 
πτωση. 

2. Η αποζημίωση αυτή καταβάλλεται στους δικαιού¬ 
χους με βεβαίωση του Συνηγόρου του Πολίτη για την ολο¬ 
κλήρωση και παράδοση των αντικειμένων της κάθε φά¬ 
σης του έργου από την Ομάδα Διοίκησης Έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2003 

Οι Γ ενικοί Γ ραμματείς 

Δημόσιας Διοίκησης 

Δημοσιονομικής Πολιτικής Υπουργείου 

Υπουργείου Εσωτερικών, Δημόσιας Διοίκησης, 

Οικονομίας και Οικονομικών και Αποκέντρωσης 

ΙΩΑΝΝΗΣ ΚΟΥΣΟΥΛΑΚΟΣ ΠΑΝΑΓΙΩΤΗΣ ΓΕΩΡΓΙΑΔΗΣ 


Αριθ. ΔΙΣΚΠΟ/Φ. 1/24699 ( 7 ) 

Ανάκληση απόφασης έναρξης λειτουργίας Κέντρων 
Εξυπηρέτησης Πολιτών (Κ.Ε.Π.)». 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Των παρ. 1, 2, 3, 4, 5 και 7 του άρθρου 31 του Ν. 
3013/2002 (ΦΕΚ102/Α'/1.5.2002) «Αναβάθμιση της πολιτι¬ 
κής προστασίας και λοιπές διατάξεις». 

β) Της παρ. 5 του άρθρου 11 του Ν. 3146/2003 (ΦΕΚ125/ 
Α723.5.2003) «Οργάνωση και άσκηση του εκλογικού δι¬ 
καιώματος των ετεροδημοτών και άλλες διατάξεις». 

γ) Του Ν. 2880/2001 «Πρόγραμμα ΠΟΛΙΤΕΙΑ» (ΦΕΚ9/Α7 
30.1.2001) «Για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις». 

2. Την ΔΙΔΚ/Φ. 1/2/13773/15-7-2003 (ΦΕΚ985/Β7 

16.7.2003) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στον Υφυπουργό Εσω¬ 
τερικών, Δημόσιας Διοίκησης και Αποκέντρωσης Νίκο 
Μπίστη», όπως τροποποιήθηκε μετηνΔΙΔΚ/Φ.1/2/14145/ 
21.7.2003 (ΦΕΚ1000/Β721.7.2003) όμοια απόφαση. 

3. ΤηνΦ.Ι/οικ. 17187/12.9.2002 (ΦΕΚ1190/Β /12.9.2002) 
απόφαση του Υφυπουργού Εσωτερικών, Δημόσιας Διοί¬ 
κησης και Αποκέντρωσης «Έναρξη λειτουργίας Κέντρων 
Εξυπηρέτησης Πολιτών σε Ο.Τ.Α.». 

4. Το από 5.12.2003 Υπηρεσιακό Σημείωμα της Ομάδας 
Διοίκησης Έργου των ΚΕΠ, από το οποίο προκύπτει ότι ο 
Δήμος Ιωαννίνων και ο Δήμος Αιθήκων, Ν. Τρικάλων, δεν 
προτίθενται επί του παρόντος να προχωρήσουν στη λει¬ 
τουργία των αντίστοιχων Κ.Ε.Π. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Ανακαλούμε την Φ.1/οικ.17187/12.9.2002 (ΦΕΚ 1190/ 
Β712.9.2002) απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης «Έναρξη λει¬ 
τουργίας Κέντρων Εξυπηρέτησης Πολιτών σε Ο.Τ.Α.», ως 
προς το μέρος που αφορά στην έναρξη λειτουργίας των 
κάτωθι Κ.Ε.Π.: 

535. Κέντρο Εξυπηρέτησης Πολιτών Δήμου Ιωαννίνων, 
Ν. Ιωαννίνων και 

602. Κέντρο Εξυπηρέτησης Πολιτών Δήμου Αιθήκων, Ν. 
Τρικάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2003 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Δ15/οικ/19781 (8) 

Καθορισμός αμοιβής των μελών ομάδας εργασίας για το 
ειδικό έργο της σύνταξης Προεδρικού Διατάγματος 
που αφορά στα θέματα σχετικά με τα πτυχία των με¬ 
λετητών του Νόμου 3164/2003 περί «Μητρώων Μελε¬ 
τητών, ανάθεση και εκπόνηση μελετών και παροχή συ¬ 
ναφών υπηρεσιών και άλλες διατάξεις». 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του Ν. 1418/84 «Δημόσια Έργα και ρυθμίσεις συνα¬ 
φών θεμάτων», όπως τροποποιήθηκε και συμπληρώθηκε 
με τους Ν. 2229/1994 «Τροποποίηση και συμπλήρωση 
του Ν. 1418/84 και άλλες διατάξεις» (ΦΕΚ 138/Α/31.8.94) 
και 2940/2001 και των Π.Δ. που εκδόθηκαν σε εκτέλεση 
των ανωτέρω. 

2. Του Π.Δ. 69/1988 «Οργανισμός Γενικής Γραμματείας 
Δημοσίων Έργων», όπως έχει τροποποιηθεί και ισχύει μέ¬ 
χρι σήμερα. 

3. Του Π.Δ. 81/1999 (ΦΕΚ 92/Α/11.5.99) «Τροποποίηση 
και συμπλήρωση των διατάξεων του Π.Δ. 428/95 (ΦΕΚ 
245/Α/24.1.95) - Σύσταση Γενικής Δ/νσης Ποιότητας ΔΈ 
του Υπουργείου ΠΕ.ΧΩ.Δ.Ε.». 

4. Τηςπαρ. 14του άρθρου 4του Ν. 2229/94 «Τροποποί¬ 
ηση και συμπλήρωση του Ν. 1418/84 και άλλες διατάξεις 
(ΦΕΚ 138/Α), όπως συμπληρώθηκε με το άρθρο δωδέκα¬ 
το του Ν. 2338/98 «Κύρωση σύμβασης ανάπτυξης του νέ¬ 
ου αεροδρομίου της Αθήνας στα Σπάτα, ίδρυση της εται¬ 
ρίας «Διεθνής Αερολιμένας Αθηνών ΑΈ.» (ΦΕΚ 202/Α/ 
14.9.95), όπως συμπληρώθηκε μετηνπαρ. 5 του άρθρου 
5 του Ν. 2940/2001 «Αναπτυξιακά, φορολογικά και θεσμι¬ 
κά κίνητρα για τις επιχειρήσεις του κατασκευαστικού το¬ 
μέα και άλλες διατάξεις» (ΦΕΚ 180/Α/6.8.2001), σε ό,τι 
αφορά τις δαπάνες για αμοιβές ομάδων εργασίας που 
μπορούν, με απόφαση του Υπουργού ΠΕ.ΧΩ.Δ.Ε, να κα¬ 
λύπτονται από τον ειδικό λογαριασμό της Δ/νσης Μητρώ¬ 
ων και Τεχνικών Επαγγελμάτων (Δ 15), κατ'εξαίρεση κάθε 
άλλης γενικής ή ειδικής διάταξης. 

5. Της Δ15/οικ/1767/18.11.95 υπουργικής απόφασης με 
την οποία συστήθηκε ειδικός λογαριασμός που τηρείται 
στην Αγροτική Τράπεζα. 

6. Της ΔΙδ/οικ/11786/15.7.96 απόφαση του Υπουργού 
ΠΕ.ΧΩ.Δ.Ε. «Καθορισμός του τρόπου ανάληψης, διάθε¬ 
σης και διαχείρισης του Ειδικού Λογαριασμού που έχει 
συσταθεί, σύμφωνα με τις διατάξεις της παρ. 4 του άρ¬ 
θρου δωδεκάτου του Ν. 2338/1995, καθώς και των δαπα¬ 
νών που αφορούν στη μηχανογράφηση και υλικοτεχνική 
στήριξη της Δ/νσης Μητρώων και Τεχνικών Επαγγελμά- 
τωντης Γ.Γ.Δ.Ετου Υ.ΠΕ.ΧΩ.Δ.Ε. 

7. Της 2/52460/Α0024 κοινής υπουργικής απόφασης 
«Διατήρηση του 01703002283-73 ειδικού λογαριασμού 
της Δ/νσης Δ15 του Υ.ΠΕ.ΧΩ.Δ.Ε.». 

8. Το γεγονός ότι μετά την ψήφιση του Ν. 3164/2003 
«Μητρώα Μελετητών, ανάθεση και εκπόνηση μελετών και 
παροχή συναφών υπηρεσιών και άλλες διατάξεις», πρέ¬ 
πει να εκδοθούν εκτελεστικά διατάγματα για την εφαρμο¬ 
γή του. 

9. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας καιΔημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος, Χωροταξίας και Δημοσίων Έργων στους Υφυπουρ¬ 


γούς Περιβάλλοντος, Χωροταξίας και Δημοσίων Έργων 
(ΦΕΚ 1484/τ.Β/31.10.2001)». 

10. Το γεγονός ότι από την παρούσα απόφαση δενπρο- 
καλείται δαπάνη σε βάρος του κρατικού προϋπολογι¬ 
σμού. 

11. Τη Δ15/οικ/12804/22.7.2004 (ορθή επανάληψη) 
απόφαση (ΦΕΚ Β 1629/6.11.2003) του Υφυπουργού 
ΠΕ.ΧΩ.Δ.Ε, Γιάννη Τσακλίδη, με την οποία συστήθηκε 
Ομάδα εργασίας για το ειδικό έργο της σύνταξης Προε¬ 
δρικού Διατάγματος που αφορά στα θέματα σχετικά με 
τα πτυχία των μελετητών του Νόμου 3164/2003 περί «Μη¬ 
τρώων Μελετητών, ανάθεση και εκπόνηση μελετών και 
παροχή συναφών υπηρεσιών και άλλες διατάξεις». 

12. Το από 12.12.2003, έγγραφο του Προέδρου της 
Ομάδας εργασίας, που έλαβε Δ15/19781/12.12.2003, με 
το οποίο βεβαιώνεται η περαίωση του έργου της Ομάδας 
εργασίας, η οποία εργάστηκε κατά το χρονικό διάστημα 
από 25.7.2003 μέχρι 11.12.2003, δηλαδή για χρονικό διά¬ 
στημα 4,5 μηνών. 

Στις Συνεδριάσεις της Ομάδας εργασίας μετείχε ανελ- 
λειπώς και το αναπληρωματικό μέλος του ΤΈΈ, ο Αργύ- 
ρης Πλέσσιας, καθώς και οι δύο γραμματείς, για τις οποί¬ 
ες προτείνεται να αμειφθούν στο ακέραιο, ενώ για τους 
ιδιώτες μέλη προτείνεται ίδια αμοιβή με τα λοιπά μέλη της 
Ομάδας εργασίας, αποφασίζουμε: 

Καθορίζουμε την αμοιβή, ανά μήνα, των μελών της Ομά¬ 
δας εργασίας που ασχολήθηκε καθημερινά καιπέραντων 
κυρίων καθηκόντων τους εκτός ωραρίου υπηρεσίας ως 
εξής: 

Γιατον Πρόεδρο της Ομάδας εργασίας: 630 ευρώ (ανά 
μήνα) X 4,5 μήνες =2.835 ευρώ (συνολικά). 

Για τέσσερις υπαλλήλους : 630 ευρώ (ανά μήνα) X 4,5 
μήνες =2.835 ευρώ (συνολικά). 

Για τρεις ιδιώτες εκπροσώπους ΤΈΈ και Σ.Ε.Γ.Μ: 630 
ευρώ (ανά μήνα) X 4,5 μήνες=2.835 ευρώ 

(συνολικά). 

Γ ια την Α γραμματέα: 370 ευρώ (ανά μήνα) X 4,5 μήνες 
= 1.665 ευρώ (συνολικά). 

Γ ια την Β γραμματέα: 370 ευρώ (ανά μήνα) X 4,5 μήνες 
= 1.665 ευρώ (συνολικά). 

Η παραπάνω αμοιβή καταβάλλεται κατ'εξαίρεση των 
κείμενων διατάξεων (π.χτου Ν. 2470/97), βάσει των δια¬ 
τάξεων της παρ. 5, του άρθρου 5, του Ν. 2940/2001 και 
αντιστοιχεί σε διάστημα εργασίας 4,5 μηνών, δηλαδή από 
25.7.2003 μέχρι 11.12.2003. 

Η ομάδα εργάστηκε καθημερινά με συστηματικό και 
εντατικό τρόπο, σε ώρες εκτός ωραρίου δημοσίων υπη¬ 
ρεσιών, συνεδριάζοντας είτε σε ολομέλεια, είτε σε επιμέ- 
ρους ομάδες εργασίας, για τη σύνταξη του Προεδρικού 
Διατάγματος, όσον αφορά τους όρους και τις προϋποθέ¬ 
σεις α) εγγραφής και κατάταξης στα Μητρώα, σύμφωνα 
με τα υποβαλλόμενα δικαιολογητικά, β) τη διαδικασία για 
τον έλεγχο, την ανάκληση, την προαγωγή ή την αναθεώ¬ 
ρηση των χορηγούμενων πτυχίων Μελετητών και Εταιρει¬ 
ών Μελετών, γ) τις κατηγορίες στις οποίες κατατάσσεται 
ο αϊτών, δ) τα όργανα επιβολής και οι κυρώσεις που επι¬ 
βάλλονται σε βάρος των εγεγραμμένων στα Μητρώα, ε) 
της διαδικασίας άσκησης ενδικοφανούς προσφυγής κα¬ 
τά των πράξεων της Διοίκησης, στ) κάθε σχετικού θέμα¬ 
τος για την τήρηση των Μητρώων. 

Εγκρίνουμε τη συνολική πίστωση για κάλυψη των ανω¬ 
τέρω δαπανών ποσού «26.010 ΕΥΡΩ», που θα βαρύνουν 

τον ειδικό λογαριασμό «01703002283-73» που τηρείται 
στη Δ/νση Μητρώων και Τεχνικών Επαγγελμάτων (Δ15). 

Στο ποσό αυτό συμπεριλαμβάνονται φόρος εισοδήμα¬ 
τος και λοιπές κρατήσεις. 

Εγκρίνουμε η καταβολή της αναλογούσης σε κάθε μέ¬ 
λος αμοιβής να γίνει άμεσα με μέριμνα της Δ/νσης Μη¬ 
τρώων και Τ εχνικών Επαγγελμάτων (Δ15). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. Φ. 30202/25847/1194 (9) 

Τροποποίηση διατάξεων του άρθρου 41 του καταστατι¬ 
κού του Ταμείου Ασφαλίσεως Ξενοδοχοϋπαλλήλων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν.Δ. 1828/1943 σε 
συνδυασμό με τις διατάξεις του άρθρου 59 παρ. 1 του 
Α.Ν. της 11.11.1935 όπως αυθεντικά ερμηνεύτηκε αυτό 
με το άρθρο 1 του Α.Ν. 694/1937και συμπληρώθηκε μετο 
άρθρο 1 του Ν.Δ. 2520/1935. 

3. Την 80088/31.10.2001 (ΦΕΚ1485/Β/31.10.2001) κοινή 
απόφαση του Πρωθυπουργού και του Υπουργού Εργα¬ 
σίας και Κοιν. Ασφαλίσεων «Ανάθεση αρμοδιοτήτων 
στους υφυπουργούς Εργασίας και Κοιν. Ασφαλίσεων». 

5. Τις 757/71/17.2.2003 και 612/50/15.9.2003 αποφά¬ 
σεις του Δ.Σ. του ΤΑΞΥ. 

6. Την γνώμη του ΣΚΑ που διατυπώθηκε κατά τις 9/ 
23.6.2003 και 2/23.10.2003 συνεδριάσεις του. 

7. Το γεγονός ότι από την απόφαση αυτή δεν προκαλεί- 
ται δαπάνη εις βάρος του κρατικού προϋπολογισμού, 
αποφασίζουμε: 

Άρθρο πρώτο 

Οι διατάξεις του άρθρου 41 του καταστατικού του ΤΑΞΥ 
όπως αυτές ισχύουν μετά την Υ.Α. 202/403/92 τροποποι¬ 
ούνται ως εξής: 

1. Οι περιπτώσεις α και β της παραγράφου 1 αντικαθί¬ 
σταται ως εξής: 

α) Ασφαλισμένος του ταμείου εφόσον έτυχε κύριας σύ¬ 
νταξης λόγω γήρατος ή οριστικής αναπηρίας από φορέα 
ασφάλισης, δικαιούται εφάπαξ βοηθήματος εάν έχει συ¬ 
μπληρώσει μέχρι την έκδοση της πρώτης συνταξιοδοτι- 
κήςτου απόφασης και όχιτηςτυχόν μεταγενέστερης από¬ 
φασης αναθεώρησης ή αναπροσαρμογής της σύνταξης, 
εξήντα (60) τουλάχιστονπλήρεις μηνιαίες καταβολές στον 
Κλάδο Προνοίας του Ταμείου. Ημέρες εργασίας που 
ασφαλίζονται στο ταμείο κατ’εφαρμογή του άρθρου 6 του 
καταστατικού όταν τυχόν πραγματοποιούνται μετά την 
έκδοση της συνταξιοδοτικής απόφασης ή και γενικά από 
συνταξιούχους δεν υπολογίζονται ούτε για τη συμπλήρω¬ 
ση των εξήντα (60) καταβολών ούτε για τον υπολογισμό 
του μισθού αλλά ούτε και σε καμμία άλλη περίπτωση. 

Πλήρεις μηνιαίες καταβολές για την εφαρμογή του άρ¬ 
θρου αυτού νοούνται αυτές που περιλαμβάνουν εισφο¬ 
ρές 25 ημερών εξαήμερης ή 22 ημερών πενθήμερης 
εβδομαδιαίας απασχόλησης με πλήρες ωράριο για κάθε 
μέρα. Τυχόν μη πλήρεις καταβολές συμπληρώνονται με 


προηγούμενες. Περισσότερες των 25 ή 22 ημερών απα¬ 
σχόλησης με πλήρες ωράριο κατά τον αυτό ημερολογια¬ 
κό μήνα, προσμετρούνται για τη συμπλήρωση τυχόν μη 
πλήρων καταβολών άλλων μηνών του ίδιου ημερολογια¬ 
κού έτους, εφόσον γι’αυτές έχουν υπολογισθεί εισφορές 
και στον κύριο συνταξιοδοτικό φορέα. Σε καμμία όμως πε¬ 
ρίπτωση δεν θα υπολογισθούν περισσότερες από δώδε¬ 
κα (12) πλήρεις μηνιαίες καταβολές για το ίδιο ημερολο¬ 
γιακό έτος. Οι εισφορές δεν απαιτείται να έχουν εισπρα- 
χθεί, αρκεί να έχουν βεβαιωθεί νόμιμα. 

Οι διατάξεις του πρώτου εδαφίου της παραγράφου 1 
έχουν εφαρμογή και για τις περιπτώσεις ασφαλισμένων 
που έχουν υποβάλλει σχεπκές αιτήσεις για λήψη εφάπαξ 
βοηθήματος και εκκρεμούν στο Ταμείο. 

β) Για τον υπολογισμό της εικοσαετίας στο επάγγελμα 
του ξενοδοχούπαλλήλου για την καταβολή εφάπαξ βοη¬ 
θήματος κατά τα οριζόμενα στην παράγραφο 1 του άρ¬ 
θρου 23 του Ν. 2768/99, λαμβάνονται υπόψη και οι χρόνοι 
στράτευσης, λοχείας και επαγγελματικής επιμόρφωσης 
όταν τελευταίο επάγγελμα πριν την έναρξη του και πρώ¬ 
το μετά το πέρας του ήταν αυτό του ξενοδοχούπαλλήλου. 

2. Η περίπτωση δ της παραγράφου 2 τροποποιείται ως 
εξής: 

δ. Για την εξεύρεση του κατά την παράγραφο αυτή «μι¬ 
σθού» σε κάθε περίπτωση παροχής εφάπαξ βοηθήματος, 
λαμβάνεται ως αφετηρία η τελευταία ημέρα ασφάλισης 
του δικαιούχου στο ταμείο, μέχρι να συμπληρωθούν απο¬ 
δοχές γιατις οποίες υπολογίσθηκαν ασφαλιστικές εισφο¬ 
ρές στο ταμείο εξακοσίων (600) ημερών εργασίας με πλή¬ 
ρες ωράριο (για εξαήμερη απασχόληση) ή πεντακοσίων 
είκοσι οκτώ (528) ημερών εργασίας με πλήρες ωράριο 
(για πενθήμερη απασχόληση) προσαυξημένες με δυο (2) 
δώρα εορτών και δυο (2) επιδόματα αδείας, που να αντι¬ 
στοιχούν σε αποδοχές πλήρων ετών. Το άθροισμα αυτών 
διαιρείται δια του 24 ευρώ. Οι περιπτώσεις στ και ζτης πα¬ 
ραγράφου 2 καταργούνται. 

3. Η διάταξη της παραγράφου 4 τροποποιείται ως εξής: 

4. Για τη λήψη εφάπαξ βοηθήματος οι ενδιαφερόμενοι 
πρέπει να υποβάλλουν σχετική αίτηση με τα παρακάτω δι- 
καιολογητικά: 

α) Συνταξιοδοτική απόφαση όταν η συνταξιοδότηση 
αποτελεί προϋπόθεση καταβολής του εφάπαξ βοηθήμα¬ 
τος. 

β) Βεβαίωση του τελευταίου ή των τελευταίων εργοδο¬ 
τών που να αναφέρεται στα πέντε (5) τελευταία χρόνια 
της απασχόλησης του ασφαλισμένου ως ξενοδοχοϋπαλ- 
λήλου από την οποία να προκύπτουν ο χρόνος της απα¬ 
σχόλησης του οι τακτικές μηνιαίες αποδοχές του και η ει¬ 
δικότητα της εργασίας του. 

γ) Υπεύθυνη δήλωση του Ν. 1599/86 στην οποία αναφέ- 
ρονται η αποχώρηση ή η συνέχιση άσκησης του επαγγέλ¬ 
ματος του ξενοδοχούπαλλήλου, τα ξενοδοχεία που ερ- 
γάσθηκε εάν έχει ήδη πάρει εφάπαξ βοήθημα ή του έχουν 
επιστραφεί οι εισφορές από το ΤΑΞΥ. 

δ) Τα βιβλιάρια ασθένειας προκειμένου να σημειωθεί η 
υποβολή της αίτησης. Ο συνταξιούχος και ο αποχωρών 
από το επάγγελμα ξενοδοχοϋπάλληλος για να λάβει το 
εφάπαξ βοήθημα, υποχρεούται να παραδώσει τα βιβλιά¬ 
ρια ασθένειας για ακύρωση. 

4. Η περίπτωση ατής παραγράφου 8 του ιδίου άρθρου 
τροποποιείται ως εξής: 

α) Ασφαλισμένος που έλαβε εφάπαξ βοήθημα από τον 
κλάδο πρόνοιας του ταμείου πριν την ισχύ του Ν. 2768/99 

δεν δικαιούται δεύτερο εφάπαξ βοήθημα αλλά μόνο επι¬ 
στροφής των ατομικών του εισφορών εφόσον από την εκ 
νέου υπαγωγή του στην ασφάλιση του ταμείου συμπλή 
ρώσε εξήντα (60) τουλάχιστον πλή ρεις μηνιαίες καταβο¬ 
λές. 

5. Οιδιατάξειςτης παραγράφου 10 αντικαθίστανται ως 
εξής: 

10. Προαιρετική ασφάλιση: 

α) Ασφαλισμένος του ταμείου που πραγματοποίησε πε¬ 
νήντα (50) τουλάχιστον μηνιαίες καταβολές τα τελευταία 
πέντε(5) έτη της εργασίας του, ή προκειμένου για επο¬ 
χιακά εργαζόμενο (εντός του διαστήματος από 1ης Απρι¬ 
λίου μέχρι 31ης Οκτωβρίου) δεκαέξι (16) μηνιαίες κατα¬ 
βολές μέσα στις τελευταίες επτά (7) περιόδους της εργα¬ 
σίας του, δικαιούται με αίτησή του που θα υποβάλλει 
μέσα σε πέντε (5) το πολύ μήνες από την τελευταία ημέρα 
της ασφαλιστέας εργασίας του να ζητήσει να ασφαλιστεί 
προαιρετικά στον κλάδο για δυο (2) ακόμη έτη κατ’ανώ- 
τατο όριο, εφόσον απασχοληθεί σε ασφαλιστέα στο τα¬ 
μείο εργασίας αλλά σε περιοχή που δεν έχει επεκταθεί η 
ασφάλισή του ή έχει απολυθεί κατόπιν καταγγελίας της 
σύμβασης εργασίας του και του έχει καταβληθεί αποζη¬ 
μίωση από τον εργοδότη. 

β) Ο προαιρετικά ασφαλιζόμενος, υποχρεούται να κα¬ 
ταβάλλει κάθε μήνα ολόκληρο το ποσό της εισφοράς 
ασφαλισμένου και εργοδότη. Εάν συνεχίζει την εργασία 
του ως ξενοδοχοϋπάλληλος σε περιοχές που δεν έχει 
επεκταθεί η ασφάλιση του ταμείου οι αποδοχές επί των 
οποίων θα γίνονται κρατήσεις θα είναι οι οριζόμενες αντί¬ 
στοιχα από συλλογικές συμβάσεις για την ειδικότητα και 
τη θέση που κατείχε στηντελευταία εργασία του με ασφά¬ 
λιση του ταμείου. 

Οι ασφαλιστέες αποδοχές δε μπορεί να είναι κατώτε¬ 
ρες από το μέσο όρο των τακτικών αποδοχών των τελευ¬ 
ταίων τριών (3) μηνών ασφάλισής του. Οι κρατήσεις του 
ασφαλισμένου που απολύεται και συνεχίζει προαιρετικά 
την ασφάλιση του, θα γίνονται σύμφωνα με τον μέσο όρο 
τωντακτικών αποδοχών του των τελευταίων τριών (3) μη¬ 
νών της ασφάλισής του. 

γ) Το διάστημα της προαιρετικής ασφάλισης υπολογί¬ 
ζεται για την συμπλήρωση των προϋποθέσεων της εικο¬ 
σαετίας για το εφάπαξ καθώς και για τη συμπλήρωση των 
εκατόν ογδόντα (180) καταβολών εφόσον έχει συμπλη¬ 
ρώσει τουλάχιστον 156 καταβολές. Η προαιρετική ασφά¬ 
λιση λαμβάνεται υπόψη για την συμπλήρωση των εξήντα 
(60) μηνιαίων καταβολών. 

δ) Η προαιρετική ασφάλιση αποκλείεται όταν ο ασφαλι¬ 
σμένος έχει συνταξιοδοτηθεί οριστικά από τον αρμόδιο 
φορέα κύριας ασφάλισήςτου. 

ε) Καθυστέρηση καταβολής της εισφοράς πέραν των 
τριών μηνών από τότε που ήταν απαιτητή συνεπάγεται 
την απώλεια του δικαιώματος της περαιτέρω συνέχισης 
της προαιρετικής ασφάλισης. 

στ) οι καταβολές που γίνονται σύμφωνα με τα παραπά¬ 
νω λαμβάνονται υπόψη και για τον υπολογισμό του ποσού 
του εφάπαξ βοηθήματος, εφόσον εμπίπτουν στηντελευ¬ 
ταία διετία πριν την συμπλήρωση της εικοσαετίας. 


Άρθρο δεύτερο 

Η ισχύς της απόφασης αυτής, αρχίζει την πρώτη ημέρα 
του επομένουτης δημοσιεύσεως μηνάς και σε καμία περί¬ 
πτωση δεν καταλαμβάνει όσους τυχόν έχουν λάβει μέχρι 
την ημερομηνία αυτή εφάπαξ βοήθημα ή τους έχει γίνει 
επιστροφή εισφορών ούτε εκείνους που έχουν υποβάλλει 
σχετική αίτηση ή έχει εκδοθεί απόφαση συνταξιοδότησης 
ή απόφαση αναθεώρησης ή αναπροσαρμογήςτης σύντα- 
ξήςτους από τον κύριο φορέα συνταξιοδότησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(10) 

Στην απόφαση Αριθ. οικ. 2/63681/0022 του Υφυπουρ¬ 
γού Οικονομίας και Οικοκομικών που δημοσιεύθηκε στο 
ΦΕΚ1712/19.11.2003 (τ.Β) και αφορά Υπερωριακή εργα¬ 
σία υπαλλήλωντης Δ20 προϋπολογισμού του Γ ενικού Λο¬ 
γιστηρίου του κράτους στη σελ. 23551 β' στήλη στον 4ο 
στίχο από το τέλος προστίθεται το εκ παραδρομής παρα- 
ληφθέν και έτσι 

από το λανθασμένο «του ΚΕΠΥΟ στο» 

στο ορθό «του ΚΕΠΥΟ στο Γ.Λ.Κ. για εξακόσιες εξήντα 
(660) ώρες συνολικά». 

(Από το Εθνικό Τυπογραφείο) 

-Φ- 

( 11 ) 

Στην 170260 κοινή απόφαση των Υπουργών Δικαιοσύ¬ 
νης και Δημόσιας Τάξης που δημοσιεύθηκε στο ΦΕΚ 
1826/ 8.12.2003 (τ.Β') και αφορά παράταση των προθε¬ 
σμιών των παραγράφων 4 και 5 του άρθρου 60 του Ν. 
3160/2003 (ΦΕΚ 165Α') στη σελ. 24905 β' στήλη στον 16ο 
στίχο από το τέλος επιφέρεται η πιο κάτω διόρθωση» 

Από το λανθασμένο «2. Την παράταση της προθεσμίας 
της παραγράφου Τ2» 

στο ορθό «2. Την παράταση της προθεσμίας της παρα¬ 
γράφου 12». 

(Από το Εθνικό Τ υπογραφείο) 

-Φ- 

( 12 ) 

Στην σύσταση - συγκρότηση Ομάδας Διαχείρησης Έρ¬ 
γου (Ο.Δ.Ε.) για την ενιαιοποίηση εντύπων του πολίτη, 
στο Υπουργείο Εμπορικής Ναυτιλίας που δημοσιεύθηκε 
στο ΦΕΚ 1799/4.12.2003 τ. Β' και αφορά περιεχ. 11 σελ. 
24616 στήλη 2 στίχος 9 από κάτω επιφέρεται η πιο κάτω 
διόρθωση: 

Από το λανθασμένο «Αριθ. 5222» 

στο ορθό «Αριθ. 5222.4/3/03». 

(Από το Εθνικό Τυπογραφείο 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




